stanford-oval/wikipedia huggingface dataset:
Impressionen unter Wasser

| --- | --- |

 בימוי:  לני ריפנשטאהל 
 תסריט:  לני ריפנשטאהל 
 עריכה:  לני ריפנשטאהל 
 מוזיקה:  ג'ורג'ו מורודר 
 מדינה:  גרמניה 
 חברה מפיצה:  Odeon Cinemas 
 הקרנת בכורה:  2002 
 משך הקרנה:  45 דק' 
 סוגה:  סרט טבע, סרט אילם 
 מקום התרחשות:  האיים המלדיביים 
 דף הסרט ב־IMDb
 
Impressionen unter Wasser (רשמים מתחת למים) הוא סרט תיעודי משנת 2002, בבימויה של לני ריפנשטאהל.
לאחר צאת הסרט שלה Tiefland ב-1954, במשך עשרות שנים ניכר היה שזו תהיה עבודתה האחרונה של ריפנשטאהל, שראתה צניחה בקריירה שלה אחרי מלחמת העולם השנייה, בשל חברותה עם קנצלר גרמניה, אדולף היטלר ויצירת סרטי תעמולה עבור המשטר הנאצי אך מספר ימים לפני יום הולדתה ה-100, ראה אור הסרט, אותו ביימה, ואשר כלל הקדמה במילותיה. הסרט הוקרן בבכורתו בברלין 48 שנים אחרי Tiefland.
הפקה

Impressionen unter Wasser הוא התוצאה של 30 שנה של צילומים מתחת למים. ב-1983 היא תיארה את מטרתה ביצירת הסרט: "סרטי 'מתחת למים' הם או מדעיים, כסרטיו של ז'אק קוסטו, או סנסציוניים, כמו סרטי הכרישים ההוליוודיים. אך אין בנמצא סרטים כמו זה שאנו מתכננים."
מקטעים מהצילומים הימיים הרבים שלה הוצגו לציבור לראשונה בשנת 1993 בסרט התיעודי Die Macht der Bilder: Leni Riefenstahl (כוחן של התמונות: לני ריפנשטאהל), אשר יוצריו עקבו אחרי מסע הצילומים שערכה באותה התקופה.
הפקה > צאת הסרט

Impressionen unter Wasser הוקרן בבכורתו ב-Delphi am Zoo, בברלין, ב-14 באוגוסט 2002, שבוע לפני חגיגות המאה להולדתה של ריפנשטאהל. הסרט שודר למחרת בערוץ הצרפתי/גרמני Arte, יחד עם ריאיון עם ריפנשטאהל ושידור של הגרסה המקורית לסרטה משנת 1932, Das Blaue Licht. הסרט גם נבחר להקרנה בפסטיבל הסרטים העצמאיים של מאווי ב-2003, ובפסטיבל הסרטים הבינלאומי של אופורטו (פנטספורטו) ב-2004. הסרט יצא ב-DVD באפריל 2003.
תקציר

הסרט צולם בעיקר סביב פפואה גינאה החדשה, ובמהותו הוא אוסף של צילומים שצולמו בניהולה של ריפנשטאהל בין 1970 ו-2000. מקומות נוספים שמצולמים בסרט כוללים את המלדיביים, סיישל, קניה, טנזניה, אינדונזיה, הים האדום, איי קוקוס (באוקיינוס השקט) והים הקריבי (קובה). ריפנשטאהל דחתה את הטענה שמדובר ב"קאמבק": "תמיד הייתי פעילה, וגם אמשיך להיות. הסרט שלי מציג את היופי של העולם התת-ימי. אני מקווה שהוא ייגע במצפון של הצופה, מכיוון שהוא ממחיש בדיוק מה העולם יאבד כאשר שום דבר לא נעשה כדי לעצור את ההרס של האוקיינוסים שלנו. אמרתי פעם שאני מאוד מוקסמת מן היפה ומן החי. אני מחפשת הרמוניה, ומתחת למים, אני בסופו של דבר מצאתי אותה."
ריפנשטאהל גם תרמה הקדמה לסרט, שבה היא דנה בעבודתה ובמסעות הימיים שלה.
קבלה

הסרט משך תגובות מעורבות מצד המבקרים. בעיתון Tagesspiegel Daily התייחסו לדימויים בצבעי הממתקים שיצרה ריפנשטאהל ולשיערה הבלונדיני השופע: "כאילו זה צויר על ידי אמן פופ על LSD". מגזין Time Out הביע עמדה נייטרלית, וכן מעט בלבול בשל היעדר קריינות בסרט. הביקורת על המוזיקה שהולחנה על ידי מורודר-ווקר הייתה שלילית. מבקרים אחרים השוו את הסרט לסרטה המפורסם של ריפנשטאהל משנת 1938, "אולימפיה", משום שהוא משקף את המרדף האולטימטיבי שלה אחר היופי. בספר 501 Directors, ארנסט מאתיס, הסופר וחוקר הקולנוע, כינה את הסרט "דוגמה אחרונה לגאונות היצירתית שלה."
הערות שוליים

↑  "Hitler's filmmaker to release new film". BBC. 7 בינואר 2002. {{cite web}}:  (עזרה)
↑  That Old Feeling: Leni's Triumph Time. 22 August 2002
↑  Leni Riefenstahl-director (אורכב 10.02.2009 בארכיון Wayback Machine)
↑  "DISCO MOVIE!". NME. 7 בינואר 2002. {{cite web}}:  (עזרה)
↑  In the shadow of the swastika The Guardian. 23 August 2002
↑  Bach, Steven (2006). Leni- The Life and Work of Leni Riefenstahl. Abacus.
↑  Hitler's film maker `lied about death of Gypsies' The Independent. 17 August 2002
↑  Impressionen unter Wasser (review) (אורכב 07.06.2011 בארכיון Wayback Machine) Time Out.
↑  Happy birthday, Leni Riefenstahl (אורכב 02.12.2008 בארכיון Wayback Machine) Salon
↑  Schneider, Steven (2007). 501 Movie Directors. Barron's Educational Series.
רשימת אמילי

| --- | --- |

 מדינה:  ארצות הברית 
 מטה הארגון:  וושינגטון די. סי. 
 מייסדים:  Ellen Malcolm 
 תקופת הפעילות:  1985–הווה (כ־40 שנה) 
 www.emilyslist.org
 
רשימת אמילי (באנגלית: EMILY's List) היא ועדת פעולה פוליטית אמריקאית (PAC), שמטרתה לסייע לבחור מועמדות של המפלגה הדמוקרטית התומכות בזכויות נשים להפלה מלאכותית. הוועדה הוקמה על ידי אלן מלקולם בשנת 1985.
שם הקבוצה מורכב מראשי תיבות של ״Early Money Is Like Yeast״, (כסף בשלב מוקדם בהתמודדות הוא כמו שמרים) מלקולם מסבירה כי "הוא גורם לבצק לתפוח". אמרה זאת היא אזכור למוסכמה הקיימת בשטח של תרומות פוליטיות: קבלת תרומות נדיבות בשלב מוקדם של המירוץ מועילה למשוך תורמים נוספים.
רשימת אמילי מאגדת תרומות לקמפיינים של נשים דמוקרטיות, התומכות בזכות להפלות, ומתמודדות במרוצים ייעודיים.
בשנים 1985 עד 2008 גייסה והוציאה הרשימה 240 מיליון דולר למועמדויות פוליטיות. בשנת 2010 היא הוציאה 27.4 מיליון דולר בשנת 2010, 34 מיליון דולר בשנת 2012 ו-44.9 מיליון דולר בשנת 2014. הארגון התכוון לגייס 60 מיליון דולר למחזור הבחירות של שנת 2016, חלק גדול מהתקציב היה מיועד להילרי קלינטון, בה תמכה רשימת אמילי תמכה כמועמדת לנשיאות.
היסטוריה ושליחות

רשימת אמילי נוסדה בשנת 1985, באירוע הראשוני 25 נשים נפגשו במרתף ביתה של אלן מלקולם. החברות המייסדות כללו את ברברה בוקסר, אן ריצ'רדס, אן וקסלר ודונה שלאלה. בשנת 1986, התמיכה הכספית המוקדמת של רשימת אמילי סייעה לבחירת ברברה מיקולסקי ממרילנד, הדמוקרטית הראשונה שנבחרה לסנאט בארצות הברית בזכות עצמה (לא מונתה או מילאה כאלמנה את מקומו של בעלה הסנטור שנפטר).
משימת הקבוצה היא לפתח רשת תורמים לגיוס כספים למען מועמדות דמוקרטיות התומכות בזכויות הפלה. כדי להצטרף באופן רשמי כחברה ברשימת אמילי, על המצטרפת לשלם 100 $, ולהסכים לתרום מינימום 100 $ לשתי מועמדות (לשני בתי הקונגרס, או למשרות מושלות מדינה. החברות מעבירות את התרומות ישירות לרשימת אמילי שמאגדת את הצ'קים יחד ומעבירה אותם למועמדות.
אלן מלקולם, מייסדת הארגון, כתבה בספרה "When Women Win: EMILY's List and the Rise of Women in American Politics" (כאשר נשים מנצחות: רשימת אמילי ועליית הנשים בפוליטיקה האמריקאית) כי "יצירת דרכים למדיניות פרוגרסיבית וקידומן יכולות להיות בעלות ערך עצום. אך הן לעולם לא ייושמו אלא אם תבחרנה מספיק פוליטיקאיות התומכות בהן." הארגון התמקד באופן ספציפי בנשים שתומכות בהפלה מכיוון שחברותיו הרגישו ש"נשים לא יכולות להיות שוות עד שתהייה להן שליטה על גופן."
הארגון בחר להתמקד בגיוס כסף מוקדם לנשים מכיוון שנשים לא קיבלו כסף מהמפלגה הדמוקרטית ולכן לא נבחרו, גם אם היו מתאימות ביותר, הארגון סבר שכסף מוקדם יכול לעזור לשכנע אנשים שהקמפיינים של המועמדות אמינים, וכך הן תוכלנה לגייס יותר כספים בהמשך.
עבור מחזור הבחירות ב-2006 גייסה רשימת אמילי כ-46 מיליון דולר למועמדות. רשימת אמילי תמכה ב-31 מועמדות בשנת 2006, שמונה מהם ניצחו.
בשנת 2008 תמכה רשימת אמילי ב-22 מועמדות לבית הנבחרים, שתי מועמדות לסנאט ושלוש מתמודדות למשרות מושלות מדינה הארגון סייע בבחירת שתי סנאטוריות חדשות, קיי האגן מצפון קרוליינה וז'אן שאהין מניו המפשייר, ותמך בבחירות לתפקיד  מושלות מדינה  של Bev Perdue מצפון קרוליינה, בבחירתה מחדש של המושלת כריסטין גרגואר מוושינגטון, ובבחירות המוצלחות של שתים עשרה נשים חדשות לבית הנבחרים של ארצות הברית.
הקריטריונים של רשימת אמילי לבחירת מועמדות כוללים המלצות הצוות, כדאיות, ניתוח הדמוגרפיה וההיסטוריה של המחוז, בחינת היריבים, או היריבים פוטנציאליים, השכלתה של המועמדת, ניסיון פוליטי, הצלחה מוכחת בגיוס כספים, נתוני סקרים המראים שהמועמדת היא אישיות מוכרת, ותמיכה מהשטח.
צוות

סטפני שריוק נכנס לתפקיד נשיאת רשימת אמילי בשנת 2010. איימי דייסי הייתה המנכ"לית של רשימת אמילי משנת 2010 עד 2013.
בדירקטוריון הארגון נמנות ונמנים אלן מלקולם, סטפני שריוק, ג'ואן האז, רני קופר, דיאנה בל, מרי בת' קאהיל, ג'ודית-אן קורנטה, שפאלי רזדן דוגל, טד גאווין, וונדי גרואל, רבקה הייל, ניקי היידפרים, ג'ודית ליכטמן, דברה ל. נס, ולורה ריקטס.
תוכניות

תוכנית ההזדמנות הפוליטית (POP) הוקמה בשנת 2001 במטרה לעודד נשים דמוקרטיות התומכות בהפלות להתמודד על תפקידים בממשל המדינות עצמן וגם במשרדים מקומיים.
תוכניות > נשים מצביעות!

בשנת 1995 החלה רשימת אמילי תוכנית בשם "נשים מצביעות!" על מנת לקדם שיעור הצבעה גבוה יותר בקרב נשים. לנשים מצביעות! יש עצמאות להוציא כסף ולהיות בקשר ישיר עם המצביעות/ים.
תוכניות > גברתי הנשיאה

בשנת 2013 הכריזה רשימת אמילי על קמפיין "גברתי הנשיאה, ואמרה כי "יש מנדט להנהגת נשים במדינה זאת. אך טרם פרצנו את תקרת הזכוכית האחרונה ולהכניס אישה כמועמדת דמוקרטית לנשיאות." "גברתי הנשיאה" באה במקום הנוכחות הקודמת במדיה החברתית שהכינה את הקרקע למועמדות של הילרי קלינטון לנשיאות.
ביקורת

העיתונאי סנק אוגיור המייסד של תוכנית החדשות והפרשנות הטורקים הצעירים, The Young Turks טוען כי רשימת אמילי היא אמצעי פיננסי צבוע בשרות דמוקרטים בעלי עמדות מתונות התומכים במועמדים לא פרוגרסיביים. המבקרים היו רוצים לראות את רשימת אמילי מרחיבה את ההגדרה של "סוגיות נשים" כך שתכלול נושאים כלכלים כמו שכר מינימום גבוה יותר והרחבת הביטוח הלאומי. אחרים טוענים שעל הארגון למקד את המשאבים שלו בצורה טובה יותר, ולא להתערב בבחירות בהן כבר יש דמוקרט פרוגרסיבי שמתמודד שנית ולהתמקד במסעי בחירות אחרים.
הדמוקרטית מרסי קפטר מתחה ביקורת על כך שההתמקדות של רשימת אמילי צרה מדי בכך שהיא ממקדמת את נושא זכויות ההפלה על חשבון נושאים חשובים אחרים, כמו שכר המינימום, המשפיעים גם הם על נשים.
בעבר זכתה רשימת אמילי לביקורת מסוימת על כמות הכסף שהיא מקבלת ולאן שהכסף הולך, וגם בנושא היותה ועדת פעולה פוליטית (PAC). במאמרו של ניק הופמן EMILY's List v. FEC הוא מתייחס לרשימת אמילי כאל כעמותה בקשיים עם ועדת הבחירות הפדרלית (FEC). הופמן מאשים את הארגון בכך שהתווכח עם ועדת הבחירות הפדרלית על כמות הכסף שניתן לתת לקמפיינים.
רשימת אמילי ספגה ביקורת גם על מידת ההשפעה שהייתה לה בבחירות קודמות. רבקה ג'. חנאגאן ועמיתיה (במאמר "האם התמיכה של רשימת אמילי מנבאת הצלחה בחירות או אולי אמילי בוחרת את הזוכות?") חקרו את השפעת רשימת אמילי בקמפיין. המחקר תוכנן כך שיראה בדיוק אם תמיכה גרמה למועמדת להיבחר, לא להיבחר, או שלא שינתה דבר. המחקר הראה כי התמיכה עזרה לאלה שרוב הסיכויים שלא היו מקבלות תמיכה, פגע במועמדות שהבוחרים לא ידעו אם הן עומדות לקבל תמיכהשל רשימת אמילי, ולא שינה דבר לאלו שמראש היו צפויות לקבל תמיכה.
תמיכה > מועמדות שקיבלו תמיכה

רשימת אמילי מספקת הדרכות, מגייסת נשים לתפקידי ניהול, ותומכת ומממנת מועמדות פוליטיות. רשימת אמילי מופיעה כ"מקור חשוב לתמיכה במועמדות" במאמר משנת 2010 בסקירה הבינלאומית של הרווארד.
המועמדויות שנתמכו על ידי רשימת אמילי כוללות:
| מועמד | ראוי לציון עבור | מדינה | עמדה |
| --- | --- | --- | --- |
| תמי דקוורת' | קטועת גפיים ראשונה שנבחרה לבית הנבחרים | אילינוי | חברת בית הנבחרים ולאחר מכן סנטורית |
| תמי בולדווין | אישה להטבית ראשונה בקונגרס | ויסקונסין | חברת בית הנבחרים ואחר כך סנטורית |
| קמלה האריס | האפרו אמריקאית/דרום אסיה הראשונה שכהנה כשרת המשפטים במדינת קליפורניה | קליפורניה | סנטורית |
| פרמילה ג'ייאפל | האישה ההודית/אמריקאית הראשונה שנבחרה לבית הנבחרים | וושינגטון | חברת בית הנבחרים |
| קתרין קורטז מסטו | האישה הלטינית הראשונה שנבחרה לסנט | נוואדה | סנטורית |
| הילרי קלינטון | מועמדת ראשונה לנשיאות מטעם המפלגה הדמוקרטית | ניו יורק | מועמדת לנשיאות |
| אילהאן עומאר | הפוליטיקאית הסומאלית/אמריקאית הראשונה | מינסוטה | חברת בית הנבחרים |
| דב האלנד | פוליטיקאית ילידית אמריקאית ראשונה | מינסוטה | חברת בית הנבחרת |
תמיכה > בחירות לנשיאות

במהלך הפריימריז הדמוקרטים לנשיאות בשנת 2008, רשימת אמילי תמכה בהילרי קלינטון ולא בברק אובמה וגייסה עבור קלינטון 855,518 דולר, דבר שהפך את הארגון לאחד מחמשת התורמים הגדולים ביותר לקמפיין שלה ב-2008. כשארגון (בעד הזכות להפלה) NARAL NARAL Pro-Choice America תמך בברק אובמה ולא בהילרי קלינטון, רשימת אמילי הייתה ביקורתית מאוד. נשיאת הרשימה אלן מלקולם, אמרה, "אני חושבת שזה לא מכבד את פועלה של סנטורית. קלינטון.. לא לאפשר לה לסיים את שלושת השבועות האחרונים של התהליך הראשוני. זה בוודאי מרתיע את המנהיגים/ות הנבחרים, אלו התומכים בזכויות רבייה ומצפים שהקהילה שמאמינה בזכויות אלו לעמוד לצידם."
לאחר סיום הפריימריז של המרוץ הדמוקרטי לנשיאות, העבירה רשימת אמילי את תמיכתה לברק אובמה והייתה בולטת בהתנגדותה למועמדות מקיין/ פיילין.
ב־12 באפריל 2015, תמכה רשימת אמילי בהילרי קלינטון לנשיאות. התמיכה הגיעה שעות ספורות לאחר הודעתה של קלינטון כי הקימה ועדת שתבדוק את ההיתכנות שלה להתמודד לנשיאות.
רשימת אמילי תמכה בהילרי קלינטון בבחירות הכלליות נגד דונלד טראמפ.
תמיכה > 2012

בשנת 2012 80% מהמועמדות שנתמכו על ידי רשימת אמילי בבחירות הכלליות ניצחו.
תמיכה > 2014

במחזור הבחירות של 2014 תמכה רשימת אמילי ב24 מועמדות לבית הנבחרים, שש מועמדות לסנאט ושש מועמדות למשרות משולות מדינה  מבין 40 המועמדות שנתמכו 42.5% ניצחו.
תמיכה > 2018

בבחירות 2018 תמכה רשימת אמילי ב-8 נשים למשרות מושלות מדינה 12 לסנאט ו-64 מועמדות לבית הנבחרים.
קבוצות דומות

קבוצות דומות התגבשו באותם קווים כמו רשימת אמילי, עם כמה שינויים קלים. רשימת המשאלות "The Wish List": תומכת בנשים רפובליקניות לטובת זכויות הפלה. בשנת 1994 הקימה ג'ואן קירנר ארגון דומה באוסטרליה בשם EMILY's List Australia.
הפעילה הפוליטית והמורה לשעבר איימי לאופר הקימה את רשימת וירג'יניה, קבוצה פוליטית התומכת בנשים דמוקרטיות שמתמודדות לכהונה בווירג'יניה.
בצד השני של המחלוקת בנושא ההפלות, רשימת סוזן ב. אנתוני, PAC A Pro Life, נתפסת כמקבילה לרשימת אמילי.
רשימת מגי היא ועדת פעולה פוליטית בארצות הברית שנוסדה בפלורידה בשנת 2010 במטרה "להעלות את המודעות והכספים להגדלת מספר הנשים השמרניות שנבחרו לתפקיד ציבורי הפדרלי."
איליה אבו מאדי

| --- | --- |

 לידה:  15 במאי 1890 אל-מוחיידית'ה, סוריה העות'מאנית
 פטירה:  23 בנובמבר 1957  (בגיל 67) ניו יורק, ארצות הברית
 מדינה:  לבנון 
 לאום:  לבנוני
 שפות היצירה:  ערבית 
 תחום כתיבה:  שירה
 זרם ספרותי:  אל-מהג'ר
 
אִילִיַה אַבּוּ מַאדִי (בערבית: إيليا أبو ماضي, תעתיק מדויק: איליה אבו מאצ'י; באנגלית: Elia Abu Madi וגם Elia D. Madey; ‏15 במאי 1890–23 בנובמבר 1957) היה משורר ועיתונאי אמריקאי יליד לבנון שהשתייך לתנועת אל-מהג'ר.
חייו

אבו מאדי נולד בכפר אל-מוחיידית'ה, כיום חלק מבכפיא שבלבנון, ב-15 במאי 1890 למשפחה נוצרית יוונית-אורתודוקסית. בגיל 11 עבר לאלכסנדריה שבמצרים, שם עבד עם דודו בבקרים במכירת סיגריות ובערבים למד דקדוק ערבי.
עבודתו

בשנת 1911 פרסם אבו מאדי את קובץ השירים הראשון שלו, ת'דכאר אל-מאדי (تذكار الماضي, "מזכרת העבר"), באלכסנדריה. בתקופה זו היה מפרסם את שיריו במספר כתבי עת לבנוניים אשר יצאו לאור במצרים. זמן קצר לאחר מכן הוגלה על ידי השלטונות העות'מאניים ועזב לארצות הברית, שם התיישב בסינסינטי שבאוהיו. בשנת 1916 עבר לניו יורק והחל בקריירה עיתונאית. בניו יורק נפגש אבו מאדי ועבד עם מספר משוררים ערבים-אמריקנים, לרבות ג'ובראן ח'ליל ג'ובראן. הוא נשא לאישה את בתו של נג'יב דיאב, עורך כתב העת בשפה הערבית מראת אל-ע'רב (مرأة الغرب, "מראת המערב"), והפך לעורך הראשי שלו ב-1918. קובץ השירה השני שלו, איליה אבו מאדי (إيليا أبو ماضي), ראה אור בניו יורק ב-1919; הקובץ השלישי, והחשוב ביותר שלו, אל-ג'דאוול (الجداول, "פלגי המים"), הופיע ב-1927. ספריו הנוספים היו אל-ח'מאא'ל (الخمائل, "הסבכים"), שפורסם ב-1940, ותיבר ותוראב (تبر وتراب, "עופרות זהב ועפר"), שיצא ב-1960, לאחר מותו.
בשנת 1929 ייסד אבו מאדי את כתב העת שלו, "א-סמיר", בברוקלין. כתב העת התחיל כדו-שבועון, אבל לאחר מספר שנים הוא יצא לאור כיומון חמש פעמים בשבוע.
שיריו ידועים מאוד בקרב ערבים. המשורר, הסופר והעיתונאי גרגורי אורפלי כתב כי "שירתו שגורה ומשוננת בעולם הערבי כמו זו של רוברט פרוסט אצלנו".
I Should Have Known Better

I Should Have Known Better (הייתי צריך לדעת טוב יותר) הוא שיר של הלהקת הרוק הבריטית הביטלס מהאלבום A Hard Day's Night שיצא ב-1964. השיר יצא גם בתור סינגל ב-13 ביוני 1964, יחד עם האיי-סייד A Hard Day's Night. השיר נכתב על ידי ג'ון לנון ופול מקרטני. גרסה מתוזמרת של השיר בניצוחו של ג'ורג' מרטין מופיעה בגרסה הצפון אמריקאית של האלבום.
הקלטה

סשן ההקלטות הראשון של השיר היה ב-25 בפברואר 1964 באולפני EMI, כאשר שלושה טייקים נוסו, אך רק אחד מהם הושלם. טייק 2 בוטל כשלנון פרץ בהיסטריה בגלל נגינת המפוחית שלו. השיר הוקלט מחדש למחרת לאחר מספר שינויים בעיבוד.
נגינת המפוחית של לנון פותחת את השיר, הפעם האחרונה שהביטלס הופיעו בכלי זה בפתיח. החלק האמצעי של השיר כולל את גיטרת 12 המיתרים החדשה Rickenbacker 360/12 של ג'ורג' האריסון.
הוצאה > הממלכה המאוחדת

בממלכה המאוחדת, "I Should Have Known Better" נכלל באלבום A Hard Day's Night, שיצא לאור ב-10 ביולי 1964. השיר לא יצא כסינגל באותה תקופה, אך בשנת 1976 יצא השיר כבי-סייד לשיר "Yesterday".
הוצאה > ארצות הברית

בארצות הברית, "I Should Have Known Better" יצא לאור ב-13 ביולי 1964 כבי-סייד של "A Hard Day's Night" והגיע למקום ה-53 בבילבורד הוט 100, ולמקום ה-43 במצעד הקאש בוקס.
כחלק מחוזה הסרטים, רכשה יונייטד ארטיסטס את זכויות האלבום לשוק האמריקאי. ב-26 ביוני 1964 הוציאה החברה אלבום פסקול עם שמונה שירים של הביטלס וארבעה אינסטרומנטליים. "I Should Have Known Better" בוצע בסרט, והוא מופיע בפסקול. חברת התקליטים קפיטול רקורדס הוציאה את Something New חודש לאחר מכן עם שירים מהגרסה הבריטית של A Hard Day's Night שלא היו בשימוש בסרט. השירים שוחררו מאוחר יותר על ידי קפיטול באלבום האוסף Hey Jude בשנת 1970.
הוצאה > אירופה

"I Should Have Known Better" יצא כסינגל במספר מדינות באירופה, כולל נורווגיה, שם הגיע למקום הראשון, איטליה שם שהה שבוע במקום ה-15, מערב גרמניה, שם הגיע למקום השישי ושוודיה, שם שהה בראש מצעד סוורייטופליסטן במשך ארבעה שבועות.
מצעדים

| מדינה | מיקום שיא |
| --- | --- |
שוודיה: 1
נורווגיה: 1
גרמניה המערבית: 6
הערות שוליים

↑  צילומי דירוג מצעד שוודי במספר שנים בשנות השישים
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
| --- | --- |
בקרת זהויות :  MusicBrainz work: 7258dd9c-d2bb-3d5a-acdd-2b8980b9bbe9
La Résidence Ylang Ylang

| --- | --- |

 בימוי:  השימיה אחמדה 
 הופק בידי:  ולרי מרז'ן שרלוט וינסנט סואף אלבדאווי (מפיק שותף)
 תסריט:  השימיה אחמדה 
 עריכה:  תומה מרשאן
 שחקנים ראשיים:  אבידין סעיד מוחמד אסתדינה מסה סואליהי מאמא היירירה פחמווה איבורו
 מוזיקה:  נאוואל
 צילום:  קלייר מתון 
 מדינה:  קומורו צרפת
 חברת הפקה:  Aurora Films (פריז) Washko Ink (מורוני)
 הקרנת בכורה:  2008 
 משך הקרנה:  20 דקות
 שפת הסרט:  ערבית
 סוגה:  סרט עלילתי סרט קצר
 דף הסרט ב־IMDb
 
La Résidence Ylang Ylang הוא סרט עלילתי קצר קומורי משנת 2008, בבימויה של השימיה אחמדה. את הדמות הראשית, ג'יבריל, גילם אבידין סעיד מוחמד. הסרט נבחר להקרנה ב"שבוע המבקרים" בפסטיבל הקולנוע בקאן, וזכה בפרסים במספר פסטיבלים בינלאומיים אחרים.
רקע

בדומה לעבודות אחרות של הבמאית, הסרט מבקש לספר על ההיסטוריה הקומורית דרך עיניהם של בני המקום, ועוסק בתמות של זיכרון וזהות.
הסרט, שהוא הסרט הקומורי הראשון, הוקרן ביותר מ-60 פסטיבלי קולנוע בינלאומיים, ביניהם פסטיבל הקולנוע בקאן (בשבוע המבקרים), פסטיבל סרטי הנשים בצ'נאי, הודו, ופסטיבל הסרטים השחורים הבינלאומי במונטריאול, קנדה. בין הפרסים הרבים שזכה הסרט היו הגראן פרי לסרט קצר בפסטיבל Quintessence בבנין, התסריט הטוב ביותר בפסטיבל הפרנקופוני וו, בצרפת, ווציון לשבח מיוחד של השופטים בפסטיבל הקולנוע של אפריקה, אסיה ואמריקה הלטינית במילאן.
תקציר העלילה

בכפר קומורי, ג'יבריל מטפל בווילה ריקה, שניטשה על ידי בעליה המתגוררים בצרפת. בזמן שהוא עובד שם, הבקתה שלו בכפר עולה באש. חסר בית, הוא חייב למצוא מקום לגור.
פרסים

Festival del cortometraje francófono Vaulx-en-Velin 2009
Festival internacional de cortometrajes Clermont-Ferrand (Prix Procirep) 2009
Quintessence, Ouidah IFF 2009
הערות שוליים

↑  Hachimiya Ahamada: Dreams from the Comoros, Beti Ellerson, African Women in Cinema, 14 December 2011
↑  Ellerson, Beti. "African Women of the Screen as Cultural Producers: An Overview by Country." Black Camera, vol. 10 no. 1, 2018, pp. 245-287. Project MUSE, muse.jhu.edu/article/707699.
↑  The Filmmakers: Hachimiya Ahamada, Africa I Will Fleece You
I Bet You Look Good on the Dancefloor

I Bet You Look Good on the Dancefloor (בעברית: אני בטוח שאת נראית טוב על רחבת הריקודים) הוא שיר של להקת הרוק האנגלית ארקטיק מאנקיז. השיר הוא הסינגל הראשון של הארקטיק מאנקיז מאלבום הבכורה שלהם, "Whatever People Say I Am, That's What I'm Not"‏ (2006). הוא הגיע לאחר יציאתו למקום הראשון במצעד הסינגלים הבריטי ב-23 באוקטובר 2005, ונשאר אחד השירים הידועים ביותר של הלהקה.
ארקטיק מאנקיז ביצעו את השיר בטקס הפתיחה של אולימפיאדת לונדון ב-2012. השיר דורג במקום השביעי ברשימת 500 השירים הגדולים של כל הזמנים של NME.
וידאו קליפ

הווידאו קליפ הוא הקלטה חיה של הלהקה מנגנת את השיר באולפן, כשכמות קטנה של אנשים צופה בביצוע. אלכס טרנר, סולן הלהקה, מציג את הלהקה ואת השיר ומבקש מהצופים לא "להאמין להתלהבות" (believe the hype) מהשיר. הסרטון צולם באמצעות שלוש מצלמות טלוויזיה בעלות שלוש שפופרות צבע מסוג איקגאמי (Ikegami) משנות השמונים כדי להעניק לצילום גוון מיושן. הלהקה האמריקאית הסטרוקס עשתה בעבר שימוש בטכניקה דומה בקליפ לשיר "Last Nite"; ארקטיק מאנקיז ידועים כאוהדים של הסטרוקס.
פרסים והוקרה

ב-23 בפברואר 2006 זכתה הרצועה בפרס "הרצועה הטובה ביותר" בטקס פרסי ה-NME לשנת 2006 - אחד משלושה פרסים שבהם זכתה ארקטיק מאנקיז.
אחד מהבי-סיידז של השיר, "Chun-Li's Spinning Bird Kick", היה מועמד לפרס "הופעת הרוק האינסטרומנטלית הטובה ביותר" בטקס פרסי גראמי ה-49 בשנת 2007.
במאי 2007 דירג מגזין המוזיקה NME את השיר במקום העשירי ברשימת "50 המנוני האינדי הגדולים ביותר". באוקטובר 2011 הציג את השיר במקום ה-11 ברשימת "150 השירים הטובים ביותר של 15 השנים האחרונות". לאחר מכן בחר העיתון בסינגל לשיר השביעי ברשימת "500 השירים הגדולים של כל הזמנים".
רשימת השמעה

מילות השירים נכתבו על ידי אלכס טרנר, המוזיקה לשירים הולחנה על ידי ארקטיק מאנקיז.
| עשרה אינצ'ים/תקליטור> מס' | עשרה אינצ'ים/תקליטור> שם | עשרה אינצ'ים/תקליטור> משך | עשרה אינצ'ים/תקליטור>  | עשרה אינצ'ים/תקליטור>  | עשרה אינצ'ים/תקליטור>  | עשרה אינצ'ים/תקליטור>  | עשרה אינצ'ים/תקליטור>  | עשרה אינצ'ים/תקליטור>  | עשרה אינצ'ים/תקליטור>  |
| --- | --- | --- | --- | --- | --- | --- | --- | --- | --- |
| 1. | I Bet You Look Good on the Dancefloor  | 2:54 |  |  |  |  |  |  |  |
| 2. | Bigger Boys and Stolen Sweethearts  | 2:59 |  |  |  |  |  |  |  |
| 3. | Chun-Li's Spinning Bird Kick (אינסטרומנטלי)   | 4:40 |  |  |  |  |  |  |  |
| שבעה אינצ'ים> מס' | שבעה אינצ'ים> שם | שבעה אינצ'ים> משך | שבעה אינצ'ים>  | שבעה אינצ'ים>  | שבעה אינצ'ים>  | שבעה אינצ'ים>  | שבעה אינצ'ים>  | שבעה אינצ'ים>  | שבעה אינצ'ים>  |
| --- | --- | --- | --- | --- | --- | --- | --- | --- | --- |
| 1. | I Bet You Look Good on the Dancefloor  | 2:54 |  |  |  |  |  |  |  |
| 2. | Bigger Boys and Stolen Sweethearts  | 2:59 |  |  |  |  |  |  |  |
גרסאות כיסוי והתייחסויות אחרות

גרסת כיסוי לשיר הוקלטה בתור הבי-סייד לשיר "Red Dress" של Sugababes. גרסה נוספת הוציאה להקת הרוק האוסטרלית הוויינס בגרסה היפנית של האלבום "Future Primitive", שיצא ביוני 2011, וקאבר נוסף הוציאה בתור סינגל הלהקה בייבי צ'ארלס ב-2009.
טום ג'ונס וג'ו פרי מאירוסמית' ביצעו גרסה משלהם לשיר בהופעה "Concert for Diana" לזכרה של הנסיכה דיאנה באצטדיון ומבלי ב-1 ביולי 2007.
בפברואר 2008 התייחס אלן ויילדר, חבר לשעבר בלהקת דפש מוד, לשיר במכתב לאתר "Side-Line". בדבריו כתב ויילדר כי השיר מציג "הפגזה של הרעש הכי לא-עדין וחד-ממדי".
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | פלטינה | 1,000,000 |
סיכום
| בכל העולם | — | 1,000,000 |